
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 84 

9 Φεβρουάριου 1999 


( 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Πολιτογράφηση Ομογενών Αλλοδαπών. 1 

Νυχτερινά-εξαιρέσιμα εργαζομένων Αθλητικών Κέ¬ 
ντρων. 2 

Απαλλαγή τήρησης βιβλίων και έκδοσης στοιχείων του 
Κ. Β.Σ., φυσικών προσώπων για τις αμοιβές που κατα¬ 
βάλλονται από την Εθνική Στατιστική Υπηρεσία σε έ¬ 


κτακτους συνεργάτες τους για τη συλλογή στοιχείων 3 


Παράταση προθεσμίας για εμπρόθεσμη προμήθεια ει¬ 
δικών σημάτων τελών κυκλοφορίας, έτους 1999... 4 

Μεταβίβαση στην εταιρεία ΔΕΚΑ Α.Ε. μετοχών (Εισηγ¬ 
μένων στο ΧΑ.Α) διαφόρων εταιρειών κυριότητας 
Ελληνικού Δημοσίου. 5 

Συμπλήρωση της 181074/23.10.98 ΦΕΚ 1147 Α 
29.10.1998 απόφασης για τον καθορισμό συμπλη¬ 
ρωματικών μέτρων για την εφαρμογή των Καν. (Ε- 
ΟΚ) 3665/87 και 3002/92 της Ε. Επιτροπής. 6 

Καταβολή οικονομικής ενίσχυσης στο Εργατικό Κέ¬ 
ντρο Αγρίνιου. 7 


Συμπλήρωση της Υ4α/12795/96 Απόφασης Υπουργού 
Υγείας και Πρόνοιας «Καθορισμός Προδιαγραφών 


που πρέπει να πληρούν τα Νοσοκομεία του Ε.Σ.Υ. 
και οι Ιδιωτικές Κλινικές για την εμφύτευση κοχλια¬ 
κών εμφυτευμάτων». 8 

Τροποποίηση και συμπλήρωση της Υ4α/258/96 (ΦΕΚ 
141/96/τ.Β') απόφασης Υπουργού Υγείας και Πρό¬ 
νοιας «Αναγνώριση Κέντρων κατάλληλων για την 
εμφύτευση βηματοδότη». 9 

Αναγνώριση Κέντρων κατάλληλων για εμφύτευση Κο¬ 
χλιακών Εμφυτευμάτων. 10 

Διόρθωση του δυτικού ορίου της Ζώνης Α, απολύτου 
προστασίας αρχαιολογικού χώρου Ακροπόλεως 
στο Λιμένα τηςθάσου. 11 

Εμπορικές Εκπτώσεις στις Τοπικές Γραμμές. 12 

Τροποποίηση της 5328/20.8.1996 απόφασης. 13 

Ανασυγκρότηση Διοικητικής Επιτροπής Στρατιωτικών 
Επιτάξεων Νομού Ηρακλείου. 14 


Τροποποίηση της συστατικής πράξης της Δημοτικής 
Επιχείρησης Κοινωνικής - Καλλιτεχνικής και Αθλη¬ 
τικής Επικοινωνίας (Δ.Ε.Κ.Κ.Α.Ε.) Θήβας. 15 

Τροποποίηση της συστατικής πράξης της Δημοτικής 
Επιχείρησης Προστασίας Περιβάλλοντος Δήμου 

Θήβας (ΔΕΠΠ-Δ.Θ.). 16 

Χορήγηση άδειας άσκησης επαγγέλματος Κοινωνικού 


Λειτουργού στηνΣκαφιδά Ευαγγελία του Σπυρίδωνος 1 1 

Χορήγηση άδειας ασκήσεως επαγγέλματος Κοινωνι¬ 
κού Λειτουργού σιην Λέγκα Φανή του Ελευθερίου 18 


Α ΠΟΦΑΣΕ ΙΣ 

Αριθ. 32982/21446 κ.ά (1) 

Πολιτογράφηση Ομογενών Αλλοδαπών. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ 

Με τη Φ.32982/21446/15.12.1998 απόφαση του Υφυ¬ 
πουργού Εσωτερικών, Δημ. Διοίκησης και Αποκέντρω¬ 
σης, έγινε δεκτή η από 12.11.1996 αίτηση πολιτογράφη¬ 
σης της ομογενούς αλλοδαπής ΠΟΛΥΚΑΡΠΟΥ ΑΘΗΝΟΥ- 
ΛΑΣ του Χαράλαμπου, για την απόκτηση της Ελληνικής 
ιθαγένειας. 

Με τη Φ.54474/14651/16.12.1998 απόφαση του Υφυ¬ 
πουργού Εσωτερικών, Δημ. Διοίκησης και Αποκέντρω¬ 
σης, έγινε δεκτή η από 6.11.1996 αίτηση πολιτογράφησης 
της ομογενούς αλλοδαπής ΧΟΡΤΑΡΑ ΒΑΣΙΛΙΚΗΣ συζ. Δη- 
μητρίου, για την απόκτηση της Ελληνικής ιθαγένειας. 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 

-φ- 

Αριθ. 2083539/9245/0022 (2) 

Νυχτερινά-εξαιρέσιμα εργαζομένων Αθλητικών Κέντρων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Α.Ν. 397/68 «περί επανασυστάσεως της Γεν. Γραμ- 



















1312 

ματείας Αθλητισμού και των αρμοδιοτήτων αυτής». 

β) Του Ν. 1558/85 «Κυβέρνηση και Κυβερνητικά Όργα¬ 
να». 

γ) Του άρθρου 8 του Ν. 423/76 «περί γυμναστηρίων και 
ρυθμίσεως θεμάτων αφορώντων εις τον εξωσχολικό Α¬ 
θλητισμό», όπως συ μπληρώθηκε με το άρθρο 2 παρ. 2 το υ 
Ν. 1070/80 «περί λήψεως μέτρων αναπτύξεως του αθλη¬ 
τισμού και ρυθμίσεως συναφών θεμάτων», 
δ) Του Ν. 2592/98 άρθρο 15. 

ε) Το Β.Δ. 748/66 «περί κωδικοποιήσεως, καταργήσεως, 
τροποποιήσεως και συμπληρώσεως των διατάξεων της 
κείμενης νομοθεσίας περί εβδομαδιαίας και Κυριακής α- 
ναπαύσεως και ημερών αργίας». 

2. Την κοινή απόφαση 47968/9.10.96 του Πρωθυπουρ¬ 
γού και του Υπουργού Πολιτισμού «Ανάθεση αρμοδιοτή¬ 
των στον Υφυπουργό Πολιτισμού». 

3. Την απόφαση 12024/24.3.93 του Υφυπουργού Πολι¬ 
τισμού «Κανονισμός λειτουργίας των Εθνικών και Δημοτι¬ 
κών Γυμναστηρίων της χώρας ΝΠΔΔ». 

4. Τις ηυξημένες ανάγκες των γυμναστηρίων και της 
Ε.Ο.Α. σε προσωπικό καθ’ όλες τις ημέρες του μήνα, κα¬ 
θώς και μετά τις νυχτερινές ώρες σε νυκτοφύλακες, ερ¬ 
γαζομένους κολυμβητηρίων σε 24ωρη βάση, λόγω ανειλ- 
λημένων υποχρεώσεων διεξαγωγής αθλητικών αγώνων 
και εκδηλώσεων και προετοιμασίας Ολυμπιάδας του 
2004. 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη ποσού 550.000.000 δρχ. περί¬ 
που σε βάρος του προϋπολογισμού των Εθνικών Γυμνα¬ 
στηρίων (ΝΠΔΔ) και δαπάνη ποσού 15.000.000 δρχ. περί¬ 
που σε βάρος του προϋπολογισμού της Ε.Ο.Α. (Ν.Π.Δ.Δ.) 
όπου υπάρχουν εγγεγραμμένες οι αντίστοιχες πιστώ¬ 
σεις. 

6. Την υπ’ αριθμ. 1 1071 47/1239/0006Α74.10.96 (ΦΕΚ 
922/Β/96) απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων στους Υφυπουρ¬ 
γούς Οικονομικών», αποφασίζουμε: 

Εγκρίνεται από 1.1.99 μέχρι 31.12.1999 η εργασία προς 
συμπλήρωση της εβδομαδιαίας υποχρεωτικής για νυχτε¬ 
ρινή και ημερήσια Κυριακών και εξαιρέσιμων, καθώς και 
για νυκτερινή εργασίμων ημερών του μόνιμου προσωπι¬ 
κού των Εθνικών και Δημοτικών Γ υμναστηρίων και της Ε¬ 
πιτροπής Ολυμπιακών Αγώνν (Ε.Ο.Α.), που λειτουργούν 
ως ΝΠΔΔ, ως εξής: 

1. Εθνικά και Δημοτικά Γυμναστήρια 

- Εργασία προς συμπλήρωση του κανονικού ωραρίου 
α) Ημερήσια και νυκτερινή εργασία Κυριακών και εξαι¬ 
ρέσιμων ημερών 450 ώρες συνολικά κατ’ άτομο για 600 ά¬ 
τομα. 

β) Εργασία νυκτερινή εργασίμων ημερών 1.815 ώρες 
συνολικά κατ’ άτομο για 120 άτομα. 

2. Επιτροπή Ολυμπιακών αγώνων 

- Εργασία προς συμπλήρωση του κανονικού ωραρίου 
α) Ημερήσια και νυκτερινή εργασία Κυριακών και εξαι¬ 
ρέσιμων ημερών 450 ώρες συνολικά κατ’ άτομο για 48 ά¬ 
τομα. 

β) Εργασία νυκτερινή εργασίμων ημερών 1.500 ώρες 
συνολικά κατ’ άτομο και για 8 άτομα. 

- Εργασία πέραν της υποχρεωτικής 

α) Απογευματινή εργασία 300 ώρες συνολικά κατ’ άτο¬ 
μο για 49 άτομα. 


Η δαπάνη για τα ΝΠΔΔ - Γ υμναστήρια ανέρχεται στο πο¬ 
σό του 550.000.000 δρχ. 

Όσο αφορά την ΕΟΑ έχει εγγράφει σχετική πίστωση 
στον κωδικό 0261 ποσό 15.000.000 δρχ. υπερωρίες και 
στον κωδικό 0263 ποσό 22.000.000 για νυκτερινά εξαιρέ¬ 
σιμα, χωρίς αυτό να επιβαρύνει τον κρατικό προϋπολογι¬ 
σμό διότι η ΕΟΑ δεν επιχορηγείται από τη Γ.Γ.Α. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 29 Ιανουάριου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΝIΚ. ΧΡΙΣΤΟΔΟΥΛΑΚΗΣ ΑΝΔΡΕΑΣ ΑΘ. ΦΟΥΡΑΣ 

-♦- 

Αριθ. 1008934/45/0015 (3) 

Απαλλαγή τήρησης βιβλίων και έκδοσης στοιχείων του 
Κ.Β.Σ., φυσικών προσώπων για τις αμοιβές που κατα¬ 
βάλλονται από την Εθνική Στατισπκή Υπηρεσία σε έκτα¬ 
κτους συνεργάτες τους για τη συλλογή στοιχείων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της περίπτωσης γιβ' του άρθρου 38 του 
Π.Δ/τος 186/1992 (ΦΕΚ 84Α ), όπως αυτή προστέθηκε με 
τις διατάξεις του άρθρου 4 παρ. 27 του Ν. 2390/96 (ΦΕΚ 
Α' 54). 

2. Την με αριθμ. 1107147/1239/0006Α/4.10.96 (ΦΕΚ 
922Β ) κοινή απόφαση του Πρωθυπουργού και του Υ¬ 
πουργού Οικονομικών για ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών. 

3. Το από 27.11.1998 έγγραφο της Γ ενικής Γ ραμματεί- 
ας της Εθνικής Στατιστικής Υπηρεσίας της Ελλάδος ανα¬ 
φορικά με τις υποχρεώσεις που έχουν οι έκτακτοι συνερ¬ 
γάτες της για την συλλογή στοιχείων και τις δυσκολίες 
που υπάρχουν για την τήρηση βιβλίων και στοιχείων από 
τα πρόσωπα αυτά. 

4. Το ότι από την απόφαση αυτή δεν προκαλείται δαπά¬ 
νη σε βάρος του Κρατικού Προϋπολογισμού, αποφασί¬ 
ζουμε: 

Απαλλάσσουμε από την τήρηση βιβλίων και την έκδοση 
στοιχείων εφόσον δεν έχουν την ιδιότητα του επιτηδευ- 
ματία από άλλη αιτία, τους έκτακτους συνεργάτες της Ε¬ 
θνικής Στατιστικής Υπηρεσίας για τις αμοιβές που λαμβά¬ 
νουν από την συλλογή στοιχείων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιανουάριου 1999 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 1008251/39/Τ&Ε.Φ. (4) 

Παράταση προθεσμίας για εμπρόθεσμη προμήθεια ειδι¬ 
κών σημάτων τελών κυκλοφορίας, έτους 1999. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του τετάρτου εδαφίου της παραγρά¬ 
φου 6του άρθρου 36 του Ν. 2093/1992 (ΦΕΚΑ' 181) που 

προστέθηκε με την παράγραφο 12 του εβδόμου άρθρου 
του Ν. 2275/1994 (ΦΕΚ Α' 238). 

β. Την ανάγκη παράτασης της προθεσμίας για την ε¬ 
μπρόθεσμη προμήθεια των προβλεπόμενων από τις δια¬ 
τάξεις του άρθρου 36 του Ν. 2093/1992, όπως ισχύει, ει¬ 
δικών σημάτων τελών κυκλοφορίας έτους 1999, για την α¬ 
ντιμετώπιση των προβλημάτων που δημιουργήθηκαν 
κατά τη διάθεση των σημάτων αυτών και τη διευκόλυνση 
των υποχρέων. 

γ. Την κοινή απόφαση του Πρωθυπουργού και του Υ¬ 
πουργού Οικονομικών 1107147/1239/0006Α/4.10.96 
(ΦΕΚ Β' 922) με την οποία ανατίθενται αρμοδιότητες Υ¬ 
πουργού Οικονομικών στους Υφυπουργούς Οικονομι¬ 
κών. 

δ. Τις διατάξεις του άρθρου 29Ατου Ν. 1558/1985, που 
προστέθηκε με το άρθρο 27 του Ν. 2081/1992 (ΦΕΚ Α' 
154) και τη διαπίστωση ότι από την εφαρμογή της παρού¬ 
σας προκαλείται μικρή μετάθεση του χρόνου είσπραξης 
τελών κυκλοφορίας έτους 1999, που καταβάλλονται με ει¬ 
δικό σήμα, αποφασίζουμε: 

Η προθεσμία για την εμπρόθεσμη προμήθεια των προ¬ 
βλεπόμενων από τις διατάξεις του άρθρου 36 του Ν. 
2093/1992, όπως ισχύει, ειδικών σημάτων τελών κυκλο¬ 
φορίας έτους 1999 παρατείνεται μέχρι 12 Φεβρουάριου 
1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιανουάριου 1999 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 2088318/12188/0025 (5) 

Μεταβίβαση στην εταιρεία ΔΕΚΑ Α.Ε. μετοχών (Εισηγμέ¬ 
νων στο ΧΑ.Α) διαφόρων εταιρειών κυριότητας Ελλη¬ 
νικού Δημοσίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παρ. 4 και 5 του άρθρου 2 του Ν. 
2526/97 (ΦΕΚ 205/97). 

2. Την αριθ μ. 2048960/6470/0025/20.7.98 απόφαση του 
Γ.Λ.Κ. 

3. Την αριθμ. 1107147/1239/0006Α/4.10.96 (Β' 92296) 
κοινή απόφαση του Πρωθυπουργού και του Υπουργού 
Οικονομικών «Ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών», αποφασίζου¬ 
με: 

1) Τροποποιούμε την απόφασή μας με αριθμ. 
2048690/6470/0025/20.7.98 ως εξής: Μεταβιβάζουμε 
χωρίς αντάλλαγμα στη Δημόσια Επιχείρηση Κινητών Α¬ 
ξιών (ΔΕΚΑ Α.Ε.) τις κατωτέρω εισηγμένες στο Χ.Α.Α., 
μετοχές, των αναφερομένων αντίστοιχα σ’ αυτές επι¬ 
χειρήσεων, κυριότητας Ελληνικού Δημοσίου που είναι 
οι εξής: 

Αριθ. Μετ. 


Εθνική Τράπεζα της Ελλάδος 22.827 

Τράπεζα Πίστεως 5.082 

Τράπεζα Πειραιώς 2.505 

Εμπορική Τ ράπεζα της Ελλάδος 1.104 


Τράπεζα της Ελλάδος 

1.308 

Α.Ε. ΠΕΤΖΕΤΑΚΙΣ 

288.044 

Κεραμεία Αλατίνη 

44.188 

Γενικές Αποθήκες της Ελλάδος 

33.501 

Ανώνυμος Βιομ. & Εμπορική 

433.884 

Εταιρεία ΑΛΑΤΙΝΗ 


Αν. Ασφ. Εταιρεία «Ο ΗΛΙΟΣ» 

25.751 

Αν. Ελλην. Εταιρεία Γ ενικών 


Ασφαλειών «ΦΟΙΝΙΞ» 

4.582 

Αν. Γεν. Εταιρεία Τσιμέντων «ΗΡΑΚΛΗΣ» 

1.721 

Ν. ΟΙΚΟΝ. ΕΤΑΙΡΕΙΑ «ΚΕΚΡΟΨ» 

5.521 

Α.Ε.Ε.Γ.Α. «Η ΕΘΝΙΚΗ» 

14.632 

ΤΙΤΑΝ 

7.616 

ΑΕΜΕΤ 

160 

ΑΛΚΑΡ-ΑΕΜΕΤ 

840 

2. Από την απόφαση αυτή δεν προκαλείται δαπάνη σε 


βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 1998 

Ο ΥΦΥΠΟΥΡΓΟΣ 

ΝΙΚ. ΧΡΙΣΤ ΟΔΟΥΛΑΚΗΣ 

-♦- 

Αριθ. 151409 (6) 

Συμπλήρωση της 181074/23.10.98 ΦΕΚ 1147 Α 
29.10.1998 απόφασης για τον καθορισμό συμπληρω¬ 
ματικών μέτρων για την εφαρμογή των Καν. (ΕΟΚ) 
3665/87 και 3002/92 της Ε. Επιτροπής. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 Ν. 992/79 «περί οργάνωσης 
των διοικηπκών υπηρεσιών για την εφαρμογή της Συνθή¬ 
κης Προσχώρησης της Ελλάδας στις Ευρωπαϊκές Κοινό¬ 
τητες και ρύθμισης συναφών θεσμικών οργανωτικών θε¬ 
μάτων» (Α280). 

β) Του άρθρου 1 παρ. 1, 2 και 3του Ν. 1338/83 «Εφαρ¬ 
μογή του Κοινοτικού Δικαίου» (Α 34) όπως η παρ. 1 τρο¬ 
ποποιήθηκε με την διάταξη του άρθρου 6 παρ. 1 του Ν. 
1440/84 (Α 70) «Συμμετοχή της Ελλάδας στο κεφάλαιο 
στα αποθεματικά και στις προβλέψεις της Ευρωπαϊκής 
Κοινότητας Άνθρακος και Χάλυβος και του Οργανισμού 
Εφοδιασμού ΕϋΒΑΤΟΜ και του άρθρου 65 του Ν. 
1892/90 (Α 101). 

γ) Του άρθρου 20 παρ. 3 και του άρθρου 29Α του Ν. 
1558/85 «Κυβέρνηση και Κυβερνητικά Όργανα» (Α 137) 
το οποίο προστέθηκε με το άρθρο 27 του Ν. 2081/92 (Α 
154) και αντικαταστάθηκε από το άρθρο 1 παρ. 2α του Ν. 
2469/1997 (Α38). 

δ) Του άρθρου 26 του Ν. 1882/1990 «Μέτρα για την πε¬ 
ριστολή της φοροδιαφυγής, ρυθμίσεις στην άμεση και 
έμμεση φορολογία και άλλες διατάξεις (ΦΕΚ 43 Α)». 

ε) Την απόφαση του Υπουργού Οικονομικών αριθμ. 
2048300/6844-11/0016/19.7.1990 σχετικά με το αποδει¬ 
κτικό Ενημερότητας για χρέη προς το Δημόσιο (ΦΕΚ 
508/9.8.1990 τ.Β) 

στ) Το άρθρο 39 του Ν. 2065/92 «Αναμόρφωση της άμε- 

σης φορολογίας και άλλες διατάξεις (ΦΕΚ113 
τ.Α,/30.6.92). 

ζ) Την απόφαση Α.Π.Φ/11/2406/3.11.92 του Υπουργού 
Υγείας και Πρόνοιας «Βεβαίωση Ασφαλιστικής ενημερό¬ 
τητας για την πληρωμή των εκκαθαρισμένων απαιτήσεων 
των επιχειρήσεων κατά του Δημοσίου Ν.Π.Δ.Δ. και Ο.Τ.Α. 

η) Του Π.Δ. 402/88 «Περί Οργανισμού του Υπουργείου 
Γεωργίας» όπως συμπληρώθηκε και τροποποιήθηκε με 
το Π.Δ. 385/94 (Α 216/12.12.94). 

θ) Την ανάγκη συστηματοποίησης της διαδικασίας υπο¬ 
βολής και ελέγχου των στοιχείων που δικαιολογούν τις 
δαπάνες εις βάρος του ΕΛΕΓΕΠ. 

2. Το γεγονός ότι από την έκδοση της παρούσας δεν 
προκαλείται δαπάνη εις βάρος του τακτικού προϋπολογι¬ 
σμού αποφασίζουμε: 

ΑΡΘΡΟ ΜΟΝΟ 

Στο άρθρο 16της απόφασης αρ. 181074της23.10.1998 
το πρώτο εδάφιο αντικαθίσταται ως εξής: 

Η παρούσα απόφαση εφαρμόζεται στις πληρωμές εξα¬ 
γωγών για τις οποίες η διασάφηση εξαγωγής θα γίνει α¬ 
ποδεκτή μετά τις 28 Φεβρουαρίοιυ 1999. 

Η παρούσα να δημοσιευτεί στην Εφημερίδα της Κυβερ- 
νήσεως. 

Αθήνα, 28 Ιανουάριου 1999 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ & ΟΙΚΟΝΟΜΙΚΟΝ ΓΕΩΡΓΙΑΣ 

ΓΙΑΝΝΟΣ ΠΑΠΑΝΤΩΝΙΟΥ Γ.ΑΝΩΜΕΡΙΤΗΣ 

-♦- 

Αριθ.Φ 11 [500711 (7) 

Καταβολή οικονομικής ενίσχυσης στο Εργατικό Κέντρο 
Αγρίνιου. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Σύμφωνα με: 

1. Τις διατάξεις του άρθρου 5 του Ν. 2224/94 «Ρύθμιση 
θεμάτων εργασίας συνδικαλιστικών δικαιωμάτων, υγιει¬ 
νής και ασφάλειας των εργαζομένων και οργάνωσης Υ¬ 
πουργείου Εργασίας και των εποπτευομένων από αυτό 
Νομικών Προσώπων και άλλες διατάξεις». 

2. Την με αριθμ. 51/23.12.98 απόφαση του Δ.Σ. του Ορ¬ 
γανισμού Εργατικής Εστίας. 

3. Την εγγραφή πίστωσης στον Κ.Α.Ε. 2522Ζτου προϋ¬ 
πολογισμού του Ο.Ε.Ε. για την προκαλούμενη δαπάνη 
(άρθρο 27 Ν 2081/1992 και άρθρο 29Α του Ν. 1558/1985). 
Η δαπάνη αυτή δεν βαρύνει τον κρατικό προϋπολογισμό. 

4. Την αριθ. 80078/4.10.96 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών Α¬ 
σφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (ΦΕΚ 
924Β/8.10.96), αποφασίζουμε: 

Εγκρίνουμε την απόφαση του Δ.Σ. του Ο.Ε.Ε. που ελή- 
φθη κατά την αριθμ. 51/23.12.98 συνεδρίασή του σχετικά 
με την καταβολή οικονομικής ενίσχυσης ποσού τριών ε¬ 
κατομμυρίων (3.000.000) δρχ. στο Εργατικό Κέντρο Αγρί¬ 
νιου για τη διοργάνωση ημερίδας για την Υγιεινή και Α¬ 
σφάλεια των Εργαζομένων. 

Η καταβολή του ανωτέρω ποσού στο Εργατικό Κέντρο 


θα πραγματοποιηθεί μετά την υποβολή των σχετικών πα¬ 
ραστατικών στοιχείων στον Ο.Ε.Ε. 

Η δαπάνη αυτή η οποία βαρύνει τον Κ.Α.Ε. 2522 Ζ του 
προϋπολογισμού του Ο.Ε.Ε. έτους 1998 δεν βαρύνει τον 
κρατικό προϋπολογισμό. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 1 Φεβρουάριου 1999 

Ο ΥΦΥΠΟΥΡΓΟΣ 

X. ΠΡΩΤΟΠΑΠΠΑΣ 
-♦- 

Αριθ. Αία/οικοθ. 937 (8) 

Συμπλήρωση της Υ4α/12795/96 Απόφασης Υπουργού Υ¬ 
γείας και Πρόνοιας «Καθορισμός Προδιαγραφών που 
πρέπει να πληρούν τα Νοσοκομεία του Ε.Σ.Υ. και οι Ι¬ 
διωτικές Κλινικές για την εμφύτευση κοχλιακών εμφυ- 
τευμάτων». 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις τοιυ Ν. 1397/83 «περί Ε.Σ.Υ.». 

2. Τις διατάξεις του άρθρου 53 του Ν. 2071/92. 

3. Τις διατάξεις του Ν. 2194/94. 

4. Τις διατάξεις της παρ. 1 του άρθρου 2του Ν. 2469/97 
(ΦΕΚ 38/97 τ.Α') και το γεγονός ότι από την εφαρμογή της 
παρούσας απόφασης δεν προκαλείται επιπλέον δαπάνη 
σε βάρος του κρατικού προϋπολογισμού. 

5. Τηναριθμ.2της 144ηςΟλομ./17.12.98απόφασητου 
ΚΕ.Σ.Υ. 

6. Την αριθμ. Υ4α/12795/24.11.97 (ΦΕΚ 1084/5.12.97 
τ.Β') απόφαση του Υπουργού Υγείας και Πρόνοιας «Κα¬ 
θορισμός Προδιαγραφών που πρέπει να πληρούν τα Νο¬ 
σοκομεία του Ε.Σ.Υ. και οι Ιδιωτικές Κλινικές για την εμ¬ 
φύτευση κοχλιακών εμφυτευμάτων», αποφασίζουμε: 

Προστίθεται παράγραφος Ε στην αριθμ. Υ4α/12795/96 
απόφση ως ακολούθως: 

Ε. Τα νοσοκομεία του Ε.Σ.Υ. και οι Ιδιωτικές Κλινικές υ- 
ποχρεούται να αναφέρουν κάθε εμφύτευση που πραγμα¬ 
τοποιούν, αποστέλλοντας πλήρη φάκελλο της μετεγχει¬ 
ρητικής πορείας του ασθενούς. 

Κατά τα λοιπά ισχύει η αριθμ. Υ4α/12795/96 απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουάριου 1999 

Ο ΥΠΟΥΡΓΟΣ 

ΛΑΜΠΡΟΣ ΠΑΠΑΔΗΜΑΣ 
-Φ- 

Αριθ.ΑΙα/15204/98 (9) 

Τροποποίηση και συμπλήρωση της Υ4α/258/96 (ΦΕΚ 
141/96/τ. Β') απόφασης Υπουργού Υγείας και Πρόνοι¬ 
ας «Αναγνώριση Κέντρων κατάλληλων για την εμφύ¬ 
τευση βηματοδότη». 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 1397/93 (ΦΕΚ 143 τ.Α') «περί 
Ε.Σ.Υ». 

2. Τις διατάξεις του άρθρου 53 του Ν. 2071/92 (ΦΕΚ132 
τ.Α'). 

3. Τις διατάξεις του Ν. 2194 (ΦΕΚ 34 τ.Α') «Αποκατάστα¬ 
ση του ΕΣΥ». 

4. Τις διατάξεις της παρ. 1 του άρθρου 2του Ν. 2469/97 
(ΦΕΚ 38/97 τ.Α') και το γεγονός ότι από την εφαρμογή της 
παρούσας απόφασης δεν προκαλείται επιπλέον δαπάνη 
σε βάρος του κρατικού προϋπολογισμού. 

5. Τις αριθ. 10/144ης Ολομ./17.12.98 και 6/143ης 0- 
λομ./19.11.1998 αποφάσεις του ΚΕ.Σ.Υ. 

6. Την αριθ. Υ4α/3568/15.5.95 (ΦΕΚ 117/95 τ.Β') απόφα¬ 
ση του Υπουργού Υγείας και Πρόνοιας «Καθορισμός ό¬ 
ρων και προϋποθέσεων τοποθέτησης βηματοδότη σε α¬ 
σθενείς», αποφασίζουμε: 

Α. Τροποποιούμε και συμπληρώνουμε την παράγραφο 
Β'της αριθμ. Υ4α/258/96 (ΦΕΚ 141/Β/96) όπως αυτή τρο¬ 
ποποιήθηκε και συμπληρώθηκε με τις αριθμ. Υ4α/5586/96 
(ΦΕΚ 540/Β/96), Υ4α/8796/96 (ΦΕΚ 781/Β/1996), Υ4α/ 
12900/96 (ΦΕΚ 11/Β/97), Υ4α/4380/2.5.97 (ΦΕΚ 1005/Β/ 
97) Υ4α/10806/21.11.97 (ΦΕΚ 1084/Β/97), Υ4α/14085/ 30. 
12.97 (ΦΕΚ 28/Β/1998) και ΑΙα/14124/98, ως ακολούθως: 

Β. Κέντρα κατάλληλα για εμφύτευση μονίμου βηματο¬ 
δότη: 

38. Νομ. Γεν. Νοσ/μείο Μελισσίων «ΑΜΑΛΙΑ ΦΛΕΜΙΓΚ». 

39. Νομ. Γεν. Νοσ/μείο Καβάλας 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουάριου 1999 

Ο ΥΠΟΥΡΓΟΣ 

ΛΑΜΠΡΟΣ ΠΑΠΑΔΗΜΑΣ 
-♦- 

Αριθ. Α1α/15203/98 (10) 

Αναγνώριση Κέντρων κατάλληλων για εμφύτευση Κο¬ 
χλιακών Εμφυτευμάτων. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 1397/83 «περί Ε.Σ.Υ.». 

2. Τις διατάξειςτου άρθρου 53του Ν. 20171/92. 

3. Τιςδιατάξειςτου Ν. 2194/94. 

4. Την αριθμ. 2 της 144ης Ολ./17.12.98 απόφαση του 
ΚΕ.Σ.Υ. 

5. Τις διατάξεις της παρ. 1 του άρθρου 2 του Ν. 2469/97 
(ΦΕΚ38/97τ.Α') και το γεγονός ότι, απάτην εφαρμογή της 
παρούσας απόφασης δεν προκαλείται επιπλέον δαπάνη 
σε βάρος του Κρατικού Προϋπολογισμού. 

6. Την αριθμ. Υ4α/12795/24.11.97 (ΦΕΚ 1084/5.12.97 
τ.Β') απόφαση του Υπουργού Υγείας και Πρόνοιας «Κα¬ 
θορισμός προδιαγραφών που πρέπει να πληρούν τα 
Νοσοκομεία του Ε.Σ.Υ. και οι Ιδιωτικές Κλινικές για την 
εμφύτευση Κοχλιακών Εμφυτευμάτων», αποφασίζου¬ 
με: 

Εγκρίνουμε τα παρακάταω Νοσοκομεία του Ε.Σ.Υ., 
ως κατάλληλα για εμφύτευση Κοχλιακών εμφυτευμά¬ 
των: 

1. Περ. Γεν. Νοσ/μείο Αθηνών «ΙΠΠΟΚΡΑΤΕΙΟ» 

2. Περ. Γεν. Νοσ/μείο Αθηνών «ΚΟΡΓΙΑΛΕΝΕΙΟ - ΜΠΕ- 
ΝΑΚΕΙΟ» Ε.Ε.Σ. 

3. Περ. Γ εν. Νοσ/μείο Παίδων Αθηνών «Η ΑΓΙΑ ΣΟΦΙΑ» 


4. Περ. Παν/κό Γεν. Νοσ/μείο Ηρακλείου Κρήτης (ΠΕ- 
ΠΑΓΝΗ) 

5. Περιφ. Γεν. Νοσ/μείο Θεσ/νίκης «ΑΧΕΠΑ». 

Για την επιλογή των υποψηφίων για εμφύτευση Κοχλια¬ 
κών εμφυτευμάτων θα τηρείται η προβλεπόμενη διαδικα¬ 
σία από την αριθμ. Υ4α/12795/96 απόφαση, όπως αυτή ι¬ 
σχύει κάθε φορά. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 26 Ιανουάριου 1999 

Ο ΥΠΟΥΡΓΟΣ 

ΛΑΜΠΡΟΣ ΠΑΠΑΔΗΜΑΣ 
-«- 

Αριθ. ΥΠΠΟ/ΑΡΧ/Α1/Φ 18/4995/208 ( 11 ) 

Διόρθωση του δυτικού ορίου της Ζώνης Α, απολύτου προ¬ 
στασίας αρχαιολογικού χώρου Ακροπόλεως στο Λι¬ 
μένα της Θάσου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.1985) 
«Κυβέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.1990 (ΦΕΚ 743/Β/ 
29.11.1990) «Εξαίρεση από τον περιορισμό των τριών υ¬ 
πογραφών». 

3. Τις διατάξεις του Κ.Ν. 5351/32 «Περί Αρχαιοτή¬ 
των». 

4. Τις διατάξεις του Ν. 1127/81 (ΦΕΚ 32/Α/1981) «Περί 
κυρώσεως της εις Λονδίνον, την 6η Μαΐου 1969 υπογρα- 
φείσης Ευρωπαϊκής Συμβάσεως δια την προστασίαν της 
αρχαιολογικής κληρονομιάς». 

5. Το Ν. 1892/90 (ΦΕΚ 101/Α/31.7.1990) κεφάλαιο ΙΔ' 
άρθρο 91 - ρυθμίσεις αρμοδιότητας του Υπουργείου Πο¬ 
λιτισμού». 

6. Την Υ.Α. αρ. πρ. ΥΠΠΟ/ΑΡΧ/Α1/Φ18/58148/ 2970 
π.ε./17.4.1992 περί καθορισμού Ζώνης Α, απολύτου προ¬ 
στασίας, στον αρχαιολογικό χώρο ακροπόλεως Θάσου 
(ΦΕΚ 321 Β/12.5.1992). 

7. Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε στην αρ. 
22/4.5.1997 Συνεδρία του, αποφασίζουμε: 

Εγκρίνεται η διόρθωση του ορίου της Ζώνης Α απολύ¬ 
του προστασίας του αρχαιολογικού χώρου Ακροπόλεως 
Θάσου όπως αυτό θεσμοθετήθηκε δια της Υ.Α. αρ. πρ. 
ΥΠ Π Ο/ΑΡΧ/Α1 /Φ18/58148/2970 π.ε./17.4.1992 δημοσιευ¬ 
μένης στο ΦΕΚ 321/Β/12.5.1992, κατά το δυτικό τμήμα 
του, από το σημείο 1 έως το σημείο 12, ώστε να συμπίπτει 
με το εγκεκριμένο όριο του οικισμού κατά το ανατολικό 
τμήμα του, όπως αυτό καθορίσθηκε με την Υ.Α. αρ. πρ. 
71577/5354/27.10.1989 δημοσιευμένη στο ΦΕΚ 680/Δ/ 
3.11.1989 και την Υ.Α. αρ. πρ. 60807/2602/13.4.1993 δη¬ 
μοσιευμένη στο ΦΕΚ 704/Δ/24.6.1993. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

Αρ ί θ. 1321.1 Ε/01/99 Ο 2 ) 

Εμπορικές Εκπτώσεις στις Τοπικές Γραμμές. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του άρθρου 178 του Ν.Δ. 187/73 «περί 
Κ.Δ.Ν.Δ.». 

β) Το αριθμ. 01/22.1.99 Πρακτικό Γ.Ε.Α.Σ. 
γ) Την αριθμ. 1321.1 Ε/02/98/26.6.98 Απόφαση 
ΥΕΝ/ΔΘΣ 2ο (ΦΕΚ 703 Β’/10.7.98). 

δ) Το άρθο 29α του Νόμου 1558/85 (όπως συμπληρώ¬ 
θηκε με το άρθρο 27 του Ν. 2081 /92) και το γεγονός ότι α¬ 
πό την Απόφασή μας αυτή δεν προκαλείται δαπάνη σε βά¬ 
ρος του Κρατικού Προϋπολογισμού, αποφασίζουμε: 

1. Παρέχουμε το δικαίωμα στις Ακτοπλοϊκές επιχειρή¬ 
σεις να χορηγούν Εμπορικές Εκπτώσεις στο ισχύον Ναυ¬ 
λολόγιο Επιβατών και Οχημάτων στις Τοπικές γραμμές 
της χώρας, όπως προβλέπεται στην παραπάνω (γ) σχετι¬ 
κή Απόφαση ΥΕΝ «περί Εμπορικών Εκπτώσεων». 

2. Η Απόφαση αυτή να κοινοποιηθεί για εκτέλεση και να 
δημοσιευθεί στην Εφημερίδα της Κυβέρνησης για έναρ¬ 
ξη εφαρμογής από 1.4.1999. 

Πειραιάς, 27 Ιανουάριου 1999 

ο γπογρτοΣ 

ΣΤΑΥΡΟΣ ΑΡ. ΣΟΥΜΑΚΗΣ 
-«- 

Αοι θ.311 ( 13 ) 

Τροποποίηση της 5328/20.8.1996 απόφασης. 

Ο ΓΕΝ. ΓΡΑΜ. ΠΕΡΙΦ. ΔΥΤΙΚΗΣ ΜΑΚΕΔΟΝΙΑΣ 
Έχοντας υπόψη: 

α) Τις διατάξεις των άρθρων 277-291 του Δ.Κ.Κ. (Π.Δ. 
410/95). 

2) Την αριθμ. 5328/20.8.1996 απόφασή μας (ΦΕΚ 
856/1996 τ. Β') όπως τροποποιήθηκε και συμπληρώθηκε 
μεταγενέστερα. 

3) Την αριθμ. 25057/9.4.1984 (ΦΕΚ 244 Β’/19.4.1984) α¬ 
πόφαση του Υπουργού Εσωτερικών. 

4) Την αριθμ. 5/1999 απόφαση του Δημοτικού Συμβου¬ 
λίου Καστοριάς, αποφασίζουμε: 

Τροποποιούμε τις αριθμ. 1 και 2 παραγράφους της α- 
ριθμ. 5328/20 Αυγούστου 1996 ως εξής: 

I. Συνιστούμε στο Δήμο Καστοριάς του Νομού Καστο¬ 
ριάς, αμιγή Δημοτική Επιχείρηση Τουρισμού και Κοινωνι¬ 
κής Ανάπτυξης «Ορεστειας» ως ίδιο Νομικό Πρόσωπο Ι¬ 
διωτικού Δικαίου που διέπεται από τις διατάξεις των άρ¬ 
θρων 277 έως 285 του Π.Δ. 410/95 του Δ.Κ.Κ. 

2α Σκοπός της Επιχείρησης είναι η οργάνωση, λειτουρ¬ 
γία και διαχείριση τουριστικών δραστηριοτήτων και Υπη¬ 
ρεσιών του Δήμου Καστοριάς, η παροχή υποστήριξης 
στο Δήμο Καστοριάς, σε θέματα παρακολούθησης και 
διαχείρισης της ακίνητης περιουσίας του, η ανάλυψη και 
αξιοποίηση προγραμμάτων της Ευρωπαϊκής Ενωσης 
που εξυπηρετούν τους σκοπούς της επιχείρησης, η δημι¬ 
ουργία γενικά κατάλληλης υποδομής στο Δήμο Καστο¬ 
ριάς για την υποδομή κάθε μορφής εναλλακτικού Τουρι¬ 
σμού κ.λπ. 

2β Η ανάληψη και υλοποίηση κάθε είδους ενέργειας ή 


δράσης Εθνικής και Κοινοτικής που αποσκοπεί στην κοι¬ 
νωνική και οικονομική ανάπτυξη του Δήμου Καστοριάς, 
δημιουργώντας συνθήκες ισότιμης ένταξης όλων των κα¬ 
τοίκων της πόλης στην Κοινωνία. 

2γ. Η Δημιουργία Κέντρου Επαγγελαμτικής Κατάρτι¬ 
σης για ανέργους Δημότες μας, με σκοπό την παροχή υ¬ 
πηρεσιών άτυπης συνεχιζόμενης επαγγελματικής κατάρ¬ 
τισης, την διενέργεια ερευνών και σύναξη μελετώνγιατην 
αγορά εργασίας, τη δημιουργία βάσεων δεδομένων για 
την αγορά εργασίας, και στη διάχυση των πληροφοριών 
μέσα από δίκτυο διακίνησής τους, την τεκμηρίωση προ¬ 
τάσεων για ενέργειες προς χρηματοδότηση που σχετίζο¬ 
νται με την αγορά εργασίας καθώς και για την παροχή ε- 
ξειδικευμένης επαγγελματικής κατάρτισης σε ευπαθείς 
ομάδες πληθυσμού όπως αυτές ορίζονται στο Επιχειρη¬ 
σιακό Πρόγραμμα Καταπολέμησης του αποκλεισμού από 
την αγορά εργασίας (Β’ Κ.Π.Σ.) άτομα με ειδικές ανάγκες, 
παλιννοστούντες, αθίγγανοι, πρώην χρήστες κ.λπ. 

2δ. Η ανάληψη και υλοποίηση κάθε είδους ενέργειας ή 
δράσης που αποσκοπεί στην βελτίωση της ποιότητας ζω¬ 
ής των πολιτών του Δήμου μας, όπως στην προστασία και 
αναβάθμιση του περιβάλλοντος, στις μεταφορές (Μέσα 
Μαζικής μεταφοράς κ.λπ.). 

Από την απόφαση αυτή δεν προκαλείται δαπάνη σε βά¬ 
ρος του προϋπολογισμού του Δήμου Καστοριάς. 

Κατά τα λοιπά ισχύει η απόφαση σύστασης της επιχεί¬ 
ρησης όπως τροποποιήθηκε και συμπληρώθηκε μεταγε¬ 
νέστερα. 

Η παρούσα να δημοσιευθεί στην Εφημερίδα της Κυ- 
βερνήσεως. 

Καστοριά, 25 Ιανουάριου 1999 

Με εντολή Γ εν. Γ ραμ. Περιφ. 

Η Δ/ντρια 
ΧΡΙΣΤΙΝΑ ΧΑΣΟΥ 
-Φ- 

Α οιθ. 24973/98 (14) 

Ανασυγκρότηση Διοικητικής Επιτροπής Στρατιωτικών Ε¬ 
πιτάξεων Νομού Ηρακλείου. 

Ο ΓΕΝ. ΓΡΑΜ. ΠΕΡΙΦ. ΚΡΗΤΗΣ 

Έχοντας υπόψη: 

1. Τις διατάξεις του Ν. 2503/1997, σε συνδιασμό με αυ¬ 
τές της παρ. 6α του άρθρου 3 του Ν. 2240/94. 

2. Τις διατάξεις του Ν. 4442/1929 «περί στρατιωτικών 
και ναυτικών εισφορών και ναυλώσεων» όπως τροποποι¬ 
ήθηκαν με τις όμοιες του άρθ. 9του Αν. Ν. 2276/1940. 

3. Τις διατάξεις του Π.Δ. 115/1984 «διορισμός των με¬ 
λών των Διοιητικών Δικαστηρίων περί Στρατιωτικών Επι- 
τάξεων’. 

4. Τις Διοικητικές οδηγίες της ΔΔ1/ΓΕΣ από 31.7.1984 
σχετικά με την εφαρμογή του Π.Δ. 115/1984. 

5 . Τις διατάξεις της παρ. 1 του άρθ.9του Ν. 1649/1986, 
σύμφωνα με τις οποίες τα Διοικητικά Δικαστήρια Στρα¬ 
τιωτικών Επιτάξεων μετονομάσθηκαν Διοικητική Επιτρο¬ 
πή Στρατιωτικών Επιτάξεων. 

6. Το αριθ. Φ. 851/3/155255 Σ. 103από22Οκτ. 1998έγ- 
γραφο της ΑΣΔΕΝ. 

7. Το αριθ. 2204/11 .Ιαν. 1999 έγγραφο του Πρωτοδικεί¬ 
ου Ηρακλείου. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

8. Το αριθμ. Φ. 913/27/15564/Σ. 2095/2.12.98 έγγραφο 
της Σχολής Εφέδρων Αξ/κών Πεζικού, αποφασίζουμε: 

Ανασυγκροτούμε την Διοικητική Επιτροπή Στρατιωτι¬ 
κών Επιτάξεων Ν. Ηρακλείου για το χρονικό διάστημα μέ¬ 
χρι 31.12.1999, ως κατωτέρω: 

1. Τζουλιαδάκη Αγάπη, Πρωτόδικη Ηρακλείου, αναπλη- 
ρούμενη από την Χρυσοχόου Παναγιώτα Πρωτόδικη Η¬ 
ρακλείου. 

2. Χίλιου Κλεονίκη, Πρωτόδικη Ηρακλείου αναπληρού- 
μενη από την Σακελλαροπούλου Μαρία, Πρωτόδικη Ηρα¬ 
κλείου. 

3. Σταυρακάκη Γεώργιο, Τχη (ΠΖ) της ΣΕΑΠ, αναπλη- 
ρούμενο από τον Αλεξάκη Νικόλαο Τχη (ΠΖ) της ΣΕΑΠ. 

4. Προβιά Δημήτριο Τζη (ΠΖ) της ΣΕΑΠ, αναπληρούμε- 
νο από τον Τσίλη Παναγιώτη Λ/γο (ΠΖ) της ΣΕΑΠ. 

5. Αμπαρτζάκη Ιωάννη προϊστάμενο της Κτηματικής Υ¬ 
πηρεσίας Ηρακλείου, αναπληρούμενο από τον νόμιμο α¬ 
ναπληρωτή του. 

Πρόεδρος της Επιτροπής ορίζεται ο αρχαιότερος από 
τα οριζόμενα τακτικά μέλη δικαστής, σύμφωνα με τις δια¬ 
τάξεις του άρθ. 32 του Ν. 4442/1929. 

Γραμματέα της επιτροπής ορίζουμε την Μεντιδάκη Μα¬ 
ρία Κλάδου ΠΕ Διοικ. με Β’ βαθμό υπάλληλο της ΣΕΑΠ, α- 
ναπληρούμενη από την Λεβεντάκη Πόπη Κλάδου ΔΕ 
Δ/κού - Λογ. με βαθμό υπάλληλο της ΣΕΑΠ. 

Η απόφαση αυτή, που ισχύει από της Κοινοποιήσεώς 
της στους οριζόμενους, να δημοσιευθεί στην Εφημερίδα 
της Κυβερνήσεως. 

Ηράκλειο, 22 Ιανουάριου 1999 

Ο Γεν. Γραμ. Περιφέρειας Κρήτης 
ΒΑΣΙΛΗΣ ΒΑΛΑΣΟΠΟΥΛΟΣ 
-♦- 

Αριθ. 324 (15) 

Τροποποίηση της συστατικής πράξης της Δημοτικής Επι¬ 
χείρησης Κοινωνικής - Καλλιτεχνικής και Αθλητικής Ε¬ 
πικοινωνίας (Δ.Ε.Κ.Κ.Α.Ε.) Θήβας. 

Ο ΓΕΝ. ΓΡΑΜ. ΠΕΡΙΦ. ΣΤΕΡΕΑΣ ΕΛΛΑΔΑΣ 
Έχοντας υπόψη: 

1. Την αριθ. 2710/15.3.1996 απόφαση του Περιφερεια¬ 
κού Διευθυντή Ν. Βοιωτίας, που δημοσιεύθηκε στο ΦΕΚ 
205/Β/28.3.96 και αφορά τη σύσταση της Δημοτικής Επι¬ 
χείρησης Κοινωνικής - Καλλιτεχνικής και Αθλητικής Επι¬ 
κοινωνίας (Δ.Ε.Κ.Κ.Α.Ε.) Θήβας. 

2. Την 385/98 απόφαση του Δημοτικού Συμβουλίου Δή¬ 
μου Θήβας, σχετικά με την τροποποίηση της συστατικής 
πράξης της Δημοτικής Επιχείρησης Κοινωνικής - Καλλι¬ 
τεχνικής και αθλητικής Επικοινωνίας (ΔΕΚΚΑΕ) Δήμου 
Θήβας ως προς την παράγραφο 5 που αναφέρεται στη δι¬ 
οίκηση της Επιχείρησης. 

3. Τις διατάξεις του άρθρου 278 του ΔΚΚ (Π.Δ. 410/95) 
σε συνδυασμό με τις όμοιες του άρθρου 11 παρ. 23 του Ν. 
2503/97 περί «Διοίκησης Οργάνωσης στελέχωσης της 
Περιφέρειας ρυθμίσεις θεμάτων για την τοπική αυτοδιοί¬ 
κηση και άλλες διατάξεις». 

4. Την 5921/97 απόφαση του Γενικού Γραμματέα Περι¬ 
φέρειας «περί μεταβίβασης δικαιώματος υπογραφής με 
εντολή Γ.Γ.Π. στους Διευθυντές Τοπικής Αυτ/σης και Δι¬ 
οίκησης, αποφασίζουμε: 

Τροποποιούμε την 2710/15.3.96 απόφαση του Περιφε¬ 


ρειακού Διευθυντή Ν. Βοιωτίας, που αφορά τη σύσταση 
της Δημοτικής Επιχείρησης - Καλλιτεχνικής και Αθλητικής 
Επικοινωνίας (ΔΕΚΚΑΕ) Δήμου Θήβας ως προς την παρ. 
5 που αναφέρεται στη διοίκηση της Επιχείρησης η οποία 
διαμορφώνεται ως εξής: «Η επιχείρηση διοικείται από εν- 
νεαμελές (9) Διοικητικό Συμβούλιο που τα μέλη του ορί¬ 
ζονται με τους αναπληρωτές τους από το Δημοτικό Συμ¬ 
βούλιο. Από τα μέλη του Διοικητικού Συμβουλίου τρεις (3) 
είναι αιρετοί εκπρόσωποι του Δήμου Θήβας εκ των οποί¬ 
ων ο ένας (1) είναι εκ της μειοψηφίας, ένας (1) είναι εκ¬ 
πρόσωπος κοινωνικού φορέα (ΕΣΚΑΣΕ) και τα υπόλοιπα 
πένιε (5) μέλη είναι δημότητες ή κάτοικοι του Δήμου που 
έχουν πείρα ή γνώσεις σχετικές με το αντικείμενο της Ε¬ 
πιχείρησης. 

Η θητεία του Δ.Σ. ακολουθεί τη θητεία του Δημοτικού 
Συμβουλίου και λήγει με την εγκατάσταση των νέων με¬ 
λών της». 

Κατά τα λοιπά ισχύει ως έχει η με αριθ. 2710/96 απόφα¬ 
ση του Περιφερειακού Δ/ντή Βοιωτίας που έχει δημοσι- 
ευθεί στο 205/Β/28.:-, 1996 ΦΕΚ. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 22 Ιανουάριου 1999 

Με εντολή Γεν. Γραμ. Περιφέρειας 
Η Διευθύντρια 
ΕΕ. ΘΕΟΔΩΡΑΚΗ 
-♦- 

Αριθ. 325 (16) 

Τροποποίηση της συστατικής πράξης της Δημοτικής Επι¬ 
χείρησης Προστασίας Περιβάλλοντος Δήμου Θήβας 
(ΔΕΠΠ-Δ.Θ.). 

Ο ΓΕΝ. ΓΡΑΜ. ΠΕΡΙΦ. ΣΤΕΡΕΑΣ ΕΛΛΑΔΑΣ 
Έχοντας υπόψη: 

1. Την 11161/29.12.1995 απόφαση του Περιφερειακού 
Διευθυντή Ν. Βοιωτίας, που δημοσιεύθηκε στο ΦΕΚ 
14Β/12.1.96 και αφορά τη σύσταση της Δημοτικής Επιχεί¬ 
ρησης Προστασίας Περιβάλλοντος Δήμου Θηβαίων. 

2. Την 387/98 απόφαση του Δημοτικού Συμβουλίου Δή¬ 
μου Θήβας, σχετικά με την τροποποίηση της συστατικής 
πράξης της Δημοτικής Επιχείρησης προστασίας Περ ιβάλ- 
λοντος Δήμου Θήβας (Δ.Ε.Π.Π. - Δ.Θ.) ως προς την παρά¬ 
γραφο 5 που αναφέρεται στη διοίκηση της Επιχείρησης. 

3. Τις διατάξεις του άρθρου 278 του ΔΚΚ (Π.Δ. 410/95) 
σε συνδυασμό με τις όμοιες του άρθρου 11 παρ. 23 του Ν. 
2503/97 περί «Διοίκησης Οργάνωσης στελέχωσης της 
Περιφέρειας ρυθμίσεις θεμάτων για την τοπική αυτοδιοί¬ 
κηση και άλλες διατάξεις». 

4. Την 5921/97 απόφαση του Γενικού Γραμματέα Περι¬ 
φέρειας «περί μεταβίβασης δικαιώματος υπογραφής με 
εντολή Γ.Γ.Π. στους Διευθυντές Τοπικής Αυτ/σης και Δι¬ 
οίκησης», αποφασίζουμε: 

Τροποποιούμε την 11161/1995 απόφαση του Περιφε¬ 
ρειακού Διευθυντή Ν. Βοιωτίας, που αφορά τη σύσταση 
της Δημοτικής Επιχείρησης Προστασίας Περιβάλλοντος 
Θήβας ως προς την παρ. 5 που αναφέρεται στη διοίκηση 
της Επιχείρησης η οποία διαμορφώνεται ως εξής: 

«Η Επιχείρηση διοικείται από εννεαμελές (9) διοικητικό 
συμβούλιο που τα μέλη του ορίζονται με τους αναπλη¬ 
ρωτές τους από το Δημοτικό συμβούλιο. 

Από τα μέλη του Διοικητικού Συμβουλίου: τρεις (3) είναι 
αιρετοί εκπρόσωποι του Δήμου Θηβαίων, εκ των οποίων 
ένας (1) είναι εκ της μειοψηφίας, ένας (1) εκπρόσωπος 
κοινωνικού φορέα (Κυνηγετικός Σύλλογος Θήβας) και πέ¬ 
ντε (5) δημότες ή κάτοικοι του Δήμου Θηβαίων που έχουν 
εμπειρία και γνώσεις σχετικές με το αντικείμενο. 

Η θητεία του διοικητικού Συμβουλίου ακολουθεί τη θη¬ 
τεία του Δημοτικού Συμβουλίου και λήγει με την εγκατά- 
στση των νέων μελών. 

Κατά τα λοιπά ισχύει ως έχει η με αριθμό 11161 /1995 α¬ 
πόφαση του Περιφερειακού Διευθυντή Βοιωτίας που έχει 
δημοσιευθεί στο 14/Β/12.1.96 ΦΕΚ. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 22 Ιανουάριου 1999 

Με εντολή Γεν. Γραμ. Περιφέρειας 
Η Διευθύντρια 
Ε. ΘΕΟΔΩΡΑΚΗ 


Αριθ.Α/129 (17) 

Χορήγηση άδειας άσκησης επαγγέλματος Κοινωνικού 
Λειτουργού στην Σκαφιδά Ευαγγελία του Σπυρίδωνος. 

Η ΝΟΜΑΡΧΗΣ ΑΘΗΝΩΝ 

Με την Α/129/12.1.1999 απόφαση της Νομάρχου Αθηνών έ¬ 
χει χορηγηθεί στην Σκαφιδά Ευαγγελία του Σπυρίδωνος, ά¬ 
δεια ασκήσεως επαγγέλματος Κοινωνικού Λειτουργού. 

Αθήνα, 12 Ιανουάριου 1999 

Η Νομάρχης 
Ε. ΜΠΕΣΜΠΕΑ 
-♦- 

Αριθ. 770 (18) 

Χορήγηση άδειας ασκήσεως επαγγέλματος Κοινωνικού 
Λειτουργού στην Λέγκα Φανή του Ελευθερίου. 

Ο ΝΟΜΑΡΧΗΣ ΤΡΙΚΑΛΩΝ 

Με την 770/19.1.99 απόφαση του Νομάρχη Τρικάλων έ¬ 
χει χορηγηθεί στην Λέγκα Φανή του Ελευθερίου άδεια α¬ 
σκήσεως επαγγέλματος Κοινωνικού Λειτουργού. 

Τρίκαλα, 21 Ιανουάριου 1999 

Με εντολή Νομάρχη 
Ο Διευθυντής 
ΧΡΗΣΤΟΣ ΟΙΚΟΝΟΜΟΥ 


ΑΠΟ ΤΟ ΕΘΙΜΙΚΟ ΤΥΠΟΓΡΑΦΕΙΟ 



